Good Night

«Good Night» er en sang av The Beatles, utgitt på The Beatles (White Album) fra 1968. Den er skrevet av John Lennon, men kreditert på vanlig vis Lennon/McCartney.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 139/140/144/200/201

Sangen, som er kompetent sunget av Ringo Starr, er en rolig og behagelig avslutning på Det hvite albumet etter den eksperimentelle «Revolution 9». Melodien er så vakker i sin enkelhet at mange tror det er Paul McCartney som står bak den, men selv Lennon kunne ha et sentimentalt hjerte.MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 236

George Martins arrangement for orkester er svært smektende og ment så. Lennon sa at han ønsket at sangen skulle lyde skikkelig «cheesy», som en storslått Hollywood-produksjon. Hvorfor han lot Starr synge er umulig å si, men Starrs sorgtunge stemme passer perfekt.

Hans ekteskap med Cynthia gikk mot slutten da Lennon skrev sangen, som opprinnelig var ment som en godnattsang for Lennons sønn Julian. Lennon skrev to godnattsanger, begge for sine sønner. Den andre var «Beautiful Boy» for sønnen Sean og finnes på albumet Double Fantasy.Sheff, David (1981). The Playboy Interviews with John Lennon & Yoko Ono ISBN 0-425-05989-8

En annen versjon av sangen finnes på Anthology 3 som framviser et enklere arrangement med piano og perkusjon. Det var også tenkt en sjarmende innledning ved Starr hvor han sier: «Now it's time to sleep, put all your toys away. Yes, daddy will sing a song for you.»Anthology 3 – informasjon i CD-heftet

Barbra Streisand spilte inn en versjon av låten på studioalbumet What About Today? (1969).

Referanser

 Eksterne lenker 
 The Beatles (offisiell nettside) – Medium: Sangteksten
 Alan W. Pollacks notat på «Good Night»

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1968
Kategori:Barbra Streisand-sanger